Tisztelt Szülők!

Alábbiakban tájékoztatjuk a Baktay Ervin Gimnáziumban a diákok számára biztosított étkezés rendjéről és az ezzel kapcsolatban szükséges tennivalókról.

Amennyiben a 2020/21-es tanév szeptember 1-től igénybe kívánják venni az étkezést, úgy 2020. augusztus 15. napjáig ezt jelezzék az intézmény elérhetőségein. Természetesen igénylésre lehetőség van a későbbiekben is.

Tanévkezdéskor a diákok egy szülői nyilatkozatot kapnak, amelyet a szülők töltenek ki arról, igénybe veszik -e vagy sem az étkeztetést és milyen esetleges kedvezmények alapján (tartós betegség/3 vagy többgyermekes család/rendszeres gyermekvédelmi kedvezményben részesülő).

Étkezés alatt napi egy adag ebédet értünk (díja jelenleg 415,- Ft), egyéb étkezési lehetőséget az iskolában üzemelő büfé biztosít.

***TANÉVKÖZI ÉTKEZÉS RENDJE***

Az étkeztetést 2014. szeptemberétől a Junior Vendéglátó Zrt. biztosítja az intézményben. Az étkezési díj megtérítése a Területi Gondozási Központon keresztül történik, az elszámolást, ellenőrzést a Dunaharaszti Önkormányzat végzi az intézmény közreműködésével.

**Étkezési díj kiegyenlítése:**

Az étkezést igénybevevő diákok számára a készpénz-átutalási megbízást és számlát az önkormányzat pénzügyi osztályán állítják ki az aktuális havi étkezést követő hónap elején. Ezeket az osztályfőnökök adják át a menzafelelősnek vagy diákoknak, illetve a titkárságon felvehetők. A fizetési kötelezettség postai és banki úton is teljesíthető.

**Lemondás menete:**

Az ebédet legkésőbb az étkezést megelőző nap 8.45 óráig lehet lemondani, telefonon (**24/370-324**), elektronikusan (**etkezes@baktayg.hu**, érvényes, ha visszaigazolásra kerül e-mailben) vagy személyesen a titkárságon. Lemondás abban az esetben tekinthető érvényesnek, ha azokra a napokra vonatkozó étkezési jegyeket, amelyeken mégsem veszik igénybe az étkezést, leadják a gazdasági irodában (betegség esetén a jegyek leadása értelemszerűen utólag történik).

FONTOS!!!

**Azokra a napokra eső étkezési díjakat, amelyek nem kerültek lemondásra, meg kell téríteni!**

Mivel az adagszámok leadása is előzetesen történik a konyha felé, ezért minden esetben csak időben történő lemondás után tudjuk az adagokat törölni majd jóváírni.

Felhívjuk a szülők figyelmét, hogy a középiskolai tanulmányokat folytató diákok számára nincs törvényi kötelezettség étkezés biztosítására, így a menzán való étkezés joga megvonható nem fizetés esetén!

**Kérjük a fentiek szigorú, határidőre történő betartását, hogy az étkezéseket és elszámolást megfelelően biztosítani tudjuk! Köszönjük!**

Dunaharaszti, 2020. május